*Նախագիծ*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԻ ՎԵՐԱԲԵՐՅԱԼ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՍԳՐՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** 1985 թվականի դեկտեմբերի 6-ի Վարչական իրավախախտումների վերաբերյալ Հայաստանի Հանրապետության օրենսգրքի (այսուհետ՝ Օրենսգիրք) 25.1-ին հոդվածի 6-րդ մասում «0.5» թվից առաջ լրացնել «0.25,» թիվը։

**Հոդված 2․** Օրենսգրքի 37-րդ հոդվածի 2-րդ մասը շարադրել հետևյալ խմբագրությամբ.

«Քրեական հետապնդում չհարուցելու, քրեական հետապնդումը դադարեցնելու, քրեական վարույթը կարճելու կամ արդարացման դատավճռի դեպքում, բայց երբ խախտողի գործողություններում առկա են վարչական իրավախախտման նշաններ, վարչական տույժը կարող է նշանակվել քրեական հետապնդում չհարուցելու, քրեական հետապնդումը դադարեցնելու, քրեական վարույթը կարճելու մասին օրինական ուժի մեջ մտած որոշումը կամ օրինական ուժի մեջ մտած արդարացման դատավճիռը ստանալու օրվանից մեկ ամսվա ընթացքում, սակայն ոչ ուշ, քան նշված որոշումներն ուժի մեջ մտնելուց վեց ամսվա ընթացքում:»:

**Հոդված 3․** Օրենսգրքի 123.1-ին հոդվածի 2-րդ մասի՝

1) դիսպոզիցիայում «սարքավորումներ տեղադրելը» բառերից հետո լրացնել «կամ շարժման ընթացքում դրանք օգտագործելը կամ նման սարքավորումներ տեղադրված վիճակում վարելը» բառերը.

2) սանկցիայում «չունեցող» բառից հետո լրացնել «կամ տրանսպորտային միջոցներ վարելու իրավունքից զրկված» բառերը։

**Հոդված 4.** Օրենսգիրք 123.5-րդ հոդվածի՝

1) 3-րդ մասի դիսպոզիցիայում «Ժամանակավոր համարանիշի» բառերը փոխարինել ««Ժամանակավոր» տեսակի հաշվառման համարանիշի» բառերով.

2) 4-րդ մասի դիսպոզիցիայում «կեղծված կամ փոխարինված» բառերը փոխարինել «կեղծված, փոխարինված կամ այլ տրանսպորտային միջոցի» բառերով.

3) 4-րդ մասի սանկցիայում «չունեցող» բառից հետո լրացնել «կամ տրանսպորտային միջոցներ վարելու իրավունքից զրկված» բառերը.

4) 11-րդ մասում «այն» բառից հետո լրացնել «հաշվառման» բառը.

5) 12-րդ մասում «միջոցի», «եթե» և «սակայն» բառերից հետո լրացնել «հաշվառման» բառը.

6) 13-րդ մասում «առանց», «այդ» և «զույգ» բառերից հետո լրացնել «հաշվառման» բառը.

7) 13.1-ին մասում «եթե» բառից հետո լրացնել «հաշվառման» բառը.

8) 17-րդ մասի սանկցիայի «ժամկետով» բառից հետո լրացնել «, իսկ տրանսպորտային միջոցներ վարելու իրավունք չունեցող կամ տրանսպորտային միջոցներ վարելու իրավունքից զրկված անձի նկատմամբ՝ տուգանքի նշանակում` սահմանված նվազագույն աշխատավարձի երկուհարյուրապատիկի չափով» բառերով։

**Հոդված 5.** Օրենսգիրք 124-րդ հոդվածի 31-րդ մասի սանկցիայում «չունեցող» բառից հետո լրացնել «կամ տրանսպորտային միջոցներ վարելու իրավունքից զրկված» բառերը։

**Հոդված 6.** Օրենսգիրք 124.4-րդ հոդվածի 5-րդ մասի սանկցիայում «չունեցող» բառից հետո լրացնել «կամ տրանսպորտային միջոցներ վարելու իրավունքից զրկված» բառերը։

**Հոդված 7․** Օրենսգրքի 128-րդ հոդվածի՝

1) 1-ին մասից հետո լրացնել նոր՝ 1.1-ին մաս հետևյալ բովանդակությամբ.

«1.1. Սույն հոդվածի առաջին մասով նախատեսված արարքը վարչական տույժի նշանակման օրվանից հետո` մեկ տարվա ընթացքում, կրկին կատարելը`

առաջացնում է առաջացնում է տուգանքի նշանակում` սահմանված նվազագույն աշխատավարձի հարյուրապատիկի չափով:».

2) 3-րդ մասի դիսպոզիցիան շարադրել հետևյալ խմբագրությամբ.

«3. Առանց վարորդական վկայականի կամ այլ փաստաթղթերի կամ վարորդական վկայականում նշված փաստաթղթերի կամ պարագաների տրանսպորտային միջոցներ վարելը`».

3) **4-րդ մասը** շարադրել հետևյալ խմբագրությամբ․

«4. Ուժը կորցրած վարորդական վկայականով կամ ուժը կորցրած այլ փաստաթղթերով տրանսպորտային միջոցներ վարելը, Հայաստանի Հանրապետության քաղաքացու կողմից (բացառությամբ Հայաստանի Հանրապետության երկքաղաքացի հանդիսացող քաղաքացիների կողմից Հայաստանի Հանրապետություն մուտք գործելու պահից մինչև 1 ամիս ժամկետով, եթե տվյալ անձն իր մոտ ունի վարորդական վկայականի ստացման երկրի անձնագիր կամ քաղաքացիությունը հավաստող այլ փաստաթուղթ) այլ երկրի վարորդական վկայականով տրանսպորտային միջոց վարելը, ինչպես նաև օտարերկրացու կողմից Հայաստանի Հանրապետությունում չգործող (ՄԱԿ-ի 1968 թվականի «Ճանապարհային երթևեկության մասին» կոնվենցիայի պահանջները չբավարարող) վարորդական վկայականով տրանսպորտային միջոց վարելը`

առաջացնում են տուգանքի նշանակում` սահմանված նվազագույն աշխատավարձի տասնապատիկի չափով:».

4) 8-րդ մասը շարադրել հետևյալ խմբագրությամբ.

«8. Սույն օրենսգրքի իմաստով անձը համարվում է առանց վարորդական վկայականի, եթե նա ունի տրանսպորտային միջոցներ վարելու իրավունք, սակայն վարելու ընթացքում իր մոտ չունի վարորդական վկայական (ժամանակավոր վարորդական վկայական) կամ սույն օրենսգրքի 264-րդ հոդվածով սահմանված կարգով տրված տրանսպորտային միջոց վարելու իրավունքի ժամանակավոր թույլտվություն և իրավախախտումը հայտնաբերած պաշտոնատար անձը էլեկտրոնային համակարգի միջոցով հնարավորություն չունի ստուգել գործող վարորդական վկայականի առկայությունը:»։

**Հոդված 8․** Օրենսգրքի 129.3-րդ հոդվածի 1-ին մասում «123.5-րդ հոդվածի 1-ին, 1.1-ին, 5-րդ» բառերից հետո լրացնել «, 16-րդ» բառը։

**Հոդված 9․** Օրենսգրքի 132-րդ հոդվածի 1-ին մասում «տեխնիկական անսարքություններ» բառերը փոխարինել «տրանսպորտային միջոցների շահագործումն արգելող անսարքություններ կամ պայմաններ» բառերով։

**Հոդված 10․** Օրենսգրքի 140-րդ հոդվածի 2-րդ մասը «համաձայնեցման» բառից հետո լրացնել «կամ թույլտվության կամ համաձայնեցման պահանջների խախտմամբ» բառերով։

**Հոդված 11.** Օրենսգրքի 255-րդ հոդվածը լրացնել նոր՝ 6-րդ մասով հետևյալ բովանդակությամբ.

«Եթե սույն օրենսգրքի **1246**-րդ և 126-րդ հոդվածներով նախատեսված իրավախախտումներն ի հայտ են գալիս փորձաքննության արդյունքում, ապա վարչական իրավախախտման վերաբերյալ արձանագրություն կազմելիս վարչական իրավախախտում կատարած անձի ներկայությունը պարտադիր չէ: Այդ դեպքում արձանագրությունը ստորագրում է միայն այն կազմող անձը, իսկ սույն օրենսգրքի 267-րդ հոդվածով նախատեսված՝ վարչական իրավախախտում կատարած անձի իրավունքներն ու պարտականությունները նրան բացատրվում են գործի քննությունն սկսելուց առաջ՝ նրան հնարավորություն տալով նաև արձանագրությունում նշելու իր դիտողությունները, բացատրությունները, ներկայացնելու արձանագրությանը կցվող բացատրություններ և դիտողություններ արձանագրության բովանդակության վերաբերյալ, ստորագրելու արձանագրությունը, ինչպես նաև շարադրելու արձանագրությունը ստորագրելուց իր հրաժարվելու շարժառիթները:»:

**Հոդված 12․** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

28.03.2024